system
Răspunde în limba română, în stilul Wikipedia, cat mai corect gramatical.
user
Ce informații relevante ai despre 2 aprilie?
assistant
2 aprilie este a 92-a zi a calendarului gregorian și ziua a 93-a în anii bisecți. Mai sunt 273 de zile până la sfârșitul anului.

Evenimente 

 1453: Mahomed al II-lea a început asaltul asupra orașului Constantinopol.
 1513: Juan Ponce de León a abordat un teritoriu nou, căruia a dat numele de Florida, dupa numele mitic al zilei descoperirii, Pascuas Floridas/ Florii. 
 1711: A avut loc tratatul de alianță dintre Moldova și Rusia, încheiat la Luțk între Dimitrie Cantemir și țarul Petru I. Acest tratat prevedea o alianță militară antiotomană, dar prin el se recunoștea și domnia ereditară în familia Cantemireștilor și autoritatea absolută a domnului.
 1792: Prima lege monetară în SUA. S-a stabilit ca monedă unică dolarul.
 1800: La Viena are loc premiera Simfoniei Nr. 1 în Do major a lui Ludwig van Beethoven.
 1803: Are loc premiera piesei de teatru, tragedia Die natürliche Tochter („Fiica naturală”) scrisă între anii 1801—1803 de Johann Wolfgang von Goethe, la teatrul național din Weimar. 
 1851: Rama al IV-lea este încoronat rege al Thailandei.
 1864: S-a adoptat Legea comunală, de inspirație franceză, care prevedea organizarea comunelor urbane și rurale.
 1866: S-a desfășurat plebiscitul prin care populația României a fost consultată în privința aducerii pe tronul țării a unui prinț străin - Carol de Hohenzollern-Sigmaringen.
 1867: Mihai Eminescu a publicat, în Familia, poemul Ce doresc eu ție, dulce Românie.
 1879: Prințul Brâncoveanu, aflat în misiune specială la Copenhaga, a fost primit în audiență solemnă de regele Christian al IX-lea al Danemarcei, căruia a notificat independența României.
 1884: Academia Română l-a însărcinat pe B.P. Hașdeu cu realizarea dicționarului Etymologicum Magnum Romaniae, al limbii istorice și poporane.
 1939: A apărut, la București, săptămânal, revista România literară, sub conducerea lui Cezar Petrescu.
 1944: Declarație a ministrului de externe al URSS, Viaceslav Molotov, privind intrarea trupelor Armatei Roșii pe teritoriul României. Molotov a afirmat că regimul politic existent nu va fi modificat.
 1949: Au fost naționalizate farmaciile urbane, laboratoarele chimico-farmaceutice și de analiză medicală.
 1964: A fost lansată stația automată sovietică Sonda-1.
 1965: România și Iordania au stabilit relații diplomatice la nivel de ambasadă.
 1972: Actorul Charlie Chaplin se întoarce în Statele Unite pentru prima dată de când a fost etichetat comunist în timpul McCarthismului de la începutul anilor 1950.
 1978: În Statele Unite, rețeaua de televiziune CBS difuzează primul episod din serialul Dallas. Serialul a devenit cel mai de succes serial de televiziune al anilor ’80, și va fi difuzat până în 1991.
 1979: O unitate de cercetare militară din orașul Sverdlovsk, Uniunea Sovietică (astăzi Ekaterinburg, Rusia) eliberează accidental spori de antrax în aer ucigând 66 de persoane,  deși numărul exact al victimelor rămâne necunoscut. Cauza focarului a fost infirmată ani de zile de autoritățile sovietice, care au pus decesele pe seama consumului de carne contaminată din zonă.
 1979: Odată cu retragerea ultimelor trupe marine britanice, a luat sfârșit prezența Marii Britanii în Insula Malta.
 1982: Trupe argentiniene au debarcat în insulele Falkland, declanșând Războiul Malvinelor, dintre Argentina și Marea Britanie, care a durat până la 14 iunie 1982.
 1991: A început erupția vulcanului Pinatubo pe insula filipineză Luzon. 
 1997: A fost semnat, la Moscova, Tratatul de uniune dintre Federația Rusă și Republica Belarus de către președinții celor două țări, Boris Elțân și Aleksander Lukașenko.
 1998: Radu Vasile a fost desemnat prim-ministru de către președintele României, Emil Constantinescu.
 2005:  Papa Ioan Paul al II-lea moare la vârsta de 84 de ani; peste patru milioane de oameni călătoresc la Vatican pentru a-l jeli.
 2008: A avut loc la București summit-ul NATO (2-4 aprilie).
 2015: Șase bărbați fură articole în valoare de până la 14 milioane de lire sterline (echivalentul a 16 milioane de lire sterline în 2020) dintr-un depozit subteran din zona Hatton Garden, cartierul londonez al bijutierilor, în ceea ce a fost numit „cea mai mare spargere din istoria Marii Britanii”. S-au recuperat doar 4,3 milioane de lire sterline (echivalentul a 4,9 milioane de lire sterline în 2020). Furtul a fost planificat și efectuat de șase bărbați în vârstă care erau hoți cu experiență, toți au fost arestați, au pledat vinovat și au fost condamnați la închisoare în martie 2016. 
 2020: Numărul total de decese la nivel global depășește 50.000, iar numărul de persoane infectate de COVID-19 depășește un milion.
 2023: are loc un atac terorist în orașul Sankt Petersburg care a ucis un blogger cunoscut rus și 30 de persoane au fost rănite

Nașteri 
 748: Carol cel Mare, rege al francilor (d. 814)
 1545: Elisabeta de Valois, prințesă franceză, soția regelui Filip al II-lea al Spaniei (d. 1568)
 1618: Francesco Maria Grimaldi, matematician și fizician italian (d. 1663)
 1647: Maria Sibylla Merian, botanistă germană (d. 1717)
 1653: Prințul George al Danemarcei, prinț consort al Annei, regină a Marii Britanii (d. 1708)
 1725: Giacomo Casanova, aventurier și scriitor italian (d. 1798)
 1805: Hans Christian Andersen, scriitor danez (d. 1875)
 1826: Georg al II-lea, Duce de Saxa-Meiningen (d. 1914)
 1838: Leon Michel Gambetta, om politic francez (d. 1882)
 1840: Émile Zola, scriitor francez (d. 1902)

 1851: Matilda Cugler-Poni, poetă română (d. 1931)
 1877: Tiberiu Brediceanu, compozitor și folclorist român (d. 1968)
 1880: Prințul Georg de Bavaria (d. 1943)
 1888: Vladimir Nabrut, poet rus (d. 1938)
 1891: Max Ernst, sculptor german (d. 1976)
 1912: Ion Emil Bruckner, medic român (d. 1980)
 1914: Sir Alec Guinness, actor de teatru și film britanic (d. 2000)
 1915: Gică Petrescu, cântăreț și compozitor român (d. 2006)
 1928: Serge Gainsbourg, cântăreț francez (d. 1991)
 1931: Alexandru Balaban, inginer chimist, vicepreședintele Academiei Române din 11 aprilie 1995
 1931: Keith Hitchins, istoric american, membru de onoare al Academiei Române (d. 2020)
 1937: Ștefan Iacobescu, grafician și gravor român (d. 2001)

 1942: Gabriela Adameșteanu, prozatoare, publicistă, traducătoare română
 1949: Pamela Reed, actriță americană
 1959: Alberto Fernández, politician argentinian, președintele Argentinei (2019-prezent)
 1961: Emmanuel Issoze-Ngondet, politician gabonez, prim-ministru în perioada 2016-2019 (d. 2020)
 1968: Manuela Hărăbor, actriță română
 1971: Francisco Arce, fotbalist paraguayan
 1975: Pedro Pascal, actor chiliano-american
 1976: Kristine Andersen, handbalistă daneză
 1976: Raluca Turcan, politician român
 1977: Michael Fassbender, actor germano-irlandez
 1982: Marco Amelia, fotbalist italian
 1986: Ibrahim Afellay, fotbalist olandez
 1998: Brandon McNulty, ciclist american
 2000: Biniyam Ghirmay, ciclist eritreean

Decese 
 1118: Balduin I al Ierusalimului (n. c. 1058)
 1502: Prințul Arthur Tudor, fiul regelui Henric al VII-lea al Angliei (n. 1486)
 1641: Georg, Duce de Brunswick-Lüneburg (n. 1582)
 1657: Ferdinand al III-lea, împărat romano-german (n. 1608)
 1829: Frederic al VI-lea, Landgraf de Hesse-Homburg (n. 1769)
 1864: Prințesa Hildegard a Bavariei, ducesă de Teschen (n. 1825)
 1872: Samuel Morse, inventator american (n. 1791)
 1891: Adelheid Dietrich, pictoriță germană (n. 1827)
 1914: Paul Heyse, scriitor german, laureat al Premiului Nobel (n. 1830)

 1925: Petru Poni, chimist, mineralog român (n. 1841)
 1945: Vilmos Apor, episcop catolic, drept între popoare, opozant al fascismului și comunismului (n. 1892)
 1949: Ioan Boeriu, general imperial, președinte al consiliului de onoare al armatei austro-ungare (n. 1859)
 1959: Mykolai Cearnețchi, episcop ucrainean, deținut politic (n. 1884)
 1973: Achim Stoia, compozitor, dirijor român (n. 1910)
 1974: Georges Pompidou, politician francez, președinte al Franței  (n. 1911)
 1989: Tudor Vornicu, realizator TV român (n. 1926)
 1992: Juan Gómez González, fotbalist spaniol (n. 1954)
 1995: Hannes Alfvén, fizician suedez (n. 1908)
 2005: Papa Ioan Paul al II-lea (n. 1920)
 2015: Manoel de Oliveira, regizor și scenarist portughez de film (n. 1908)
 2018: Vsevolod Moscalenco, fizician din Republica Moldova (n. 1928)
 2021: Gabi Luncă, interpretă română de muzică lăutărească (n. 1938)
 2021: Nelu Ploieșteanu, interpret român de muzică lăutărească (n. 1950)
 2022: Grigore Brâncuș, lingvist român (n. 1929)
 2022: Estelle Harris, actriță americană (n. 1928)
 2023: Vladlen Tatarski, blogger militar rus (n. 1982)
 2023: Pedro Lavirgen, tenor spaniol (n. 1930)

Tematică 
 Ziua Internațională de Conștientizare a Autismului, promulgată de Adunarea Generală a ONU în 2007.
 Argentina : Día del Veterano de Guerra y de los Caídos en la Guerra de las Malvinas  /  Ziua veteranilor de război și a celor morți în Războiul Malvinelor sau Día de Malvinas /  Ziua Malvinelor , onorează memoria veteranilor și victimelor Războiului Malvinelor, pierdut contra Marii Britanii în 1982.
 Ziua Internațională a Cărții pentru Copii și Tineret

Sărbători religioase 

 În calendarul romano-catolic: Francisc din Paola, pustnic (1416-1507)

Note

 
! 02
! 04 02